text: Tað var ein hátíðarlig løta, hóast bæði vind og regn, tá Heðin Mortensen, borgarstjóri, og forkvinnan í Føroyskum Íslandsrossafelag, Sedea Bjarnadóttir Nolsøe, kliptu snórin til nýggju ríðingarbreytina, sum alment varð tikin í nýtslu í síðstu viku.
text: #000004
text: Heðin Mortensen ynskti tillukku og rósti felagnum fyri framfýsni hesi skjótt 35 árini, sum felagið hevur verið til. Umframt kappingarbreytina, hevur felagið megnað at bygt høll, fjós til umleið hálvannaðhundrað ross o.a. Við góðum fíggjarligum stuðli frá Tórshavnar kommunu og eldhuga, ágrýtni og nógvum tímum við sjálvbodnum arbeiði frá limum felagsins, var nýumvælda og nógv útbygda breytin klár at taka í nýtslu til ársins fyrstu Safari uttandura kappingina í ár.
text: #000006
text: Tá røðurnar vóru hildnar og snórurin kliptur, gingu limir í felagnum skrúðgongu á rossabaki við ungu reiðkvinnunum, Ragnheiði Ólavsdóttur Dam og Ester Dahl á Heygum, ið bóru Merkið, á odda.
text: #000008
text: Síðani byrjaði finalurnar, sum vóru liðugt avgreiddar um hálvgun 10-tíðina á kvøldið. Tá var gott at koma inn í fjálgu Tølthøllina til heita súpan og hugnaløtu við bæði sangi og gittarspæli.
text: #000009
text: Átta finalur skuldu avgreiðast og kappast varð í hesum greinunum:
text: #000010
text: Fimmgongd: F1, umframt fet, trav, tølt og lop skal eisini gongulagið skeið vísast.
text: #000012
text: Lægri tal, kappingin hevur, torførari er hon. T.v.s. at T1, F1 og V1 eru hægstu flokkarnir, sum krevja mest av rossi og reiðfólki.
text: #000014
text: Úrslitini av fyrsti Safari uttandura kappingini á ár, gjørdust hesi:
text: #000015
text: Team Klaksvík tók tvey stig í fyrstu royndini
text: #000028